Græsk sprogs betydning for vesteuropæiske sprog
Moderne vesteuropæiske sprog indeholder store mængder af ord hvis græske oprindelse er let at erkende: aksiom, bakterie, hydrogen, synonym, syntese, system, telefon osv. Nogle er ægte græske ord, der – som regel via latin – er indgået i de vesteuropæiske sprog i former der er tillempet det modtagende sprog; det gælder fx συνώνυμος, “samnavnet”, som via latin synōnymus er blevet til dansk og tysk synonym, engelsk synonymous og fransk synonyme. Andre er derimod i de seneste to-trehundrede år blevet dannet af til brug i vesteuropæiske sprog, men ud fra græske elementer; sådan er telefon et ord som i 1870erne blev skruet sammen af τῆλε “langt væk” og det φων- der er kernen i φωνή “stemme” og φωνεῖν “give lyd, tale”.
De ægte græske ord er, som nævnt, i de fleste tilfælde kommet til os via latin, hvor de blev indlånt i oldtid, middelalder eller renæssance.
En lille gruppe udgøres af ord som allerede blev indlånt i arkaisk latin (før 1. årh. f.K.). Her er et par eksempler:

græsk	latin	dansk	tysk	engelsk	fransk	spansk	
μαχανά	māchina	maskine	Machine	machine	machine	máquina	
πορφύρα	purpura	purpur	Purpur	purple	purple	púrpura	

Man kan her se at det ikke drejer sig om litterære lån. Mαχανά er lånt fra grækere som talte dorisk dialekt, formentlig syditalienske grækere. På attisk hedder ordet μηχανή. Efter den translitterationspraksis som senere blev brugt skulle πορφύρα være blevet til porphyra på latin, men purpura må gengive hvordan romere opfattede ordet når de hørte det.
En anden særlig gruppe låneord er den kristne kirkes særlige vokabular, som kom til at indgå i latin i de første århundreder e.K. Sådan:

græsk	latin	dansk	tysk	engelsk	fransk	spansk	
βαπτίζω	baptizō			baptize	baptiser	bautizar	
ἐκκλησία	ecclēsia	 			église	iglesia	
κυρι(α)κόν		kirke	Kirche	church			
ἐπίσκοπος	episcopus	biskop / bisp	Bischof	bishop	évèque	obispo	
πρεσβύτερος	presbyterus	præst	Priester	priest	prêtre	(presbitero)	

Bemærk her:
–	at dansk og tysk ikke benytter det græsk/latinske ord  βαπτίζω/baptizō, men folkesproglige ækvivalenter, døbe, taufen. Det er ofte tilfældet. at de germanske sprog – engelsk undtaget – skiller sig ud over for de romanske på den måde.
–	at de folkesproglige former af de græsk/latinske ord ofte ligger ganske langt fra oprindelsen.  Det betyder at det er gamle lån og at de har været i alment brug og ikke været begrænset til de dannedes sprog. Folk der kán latin ændrer nødigt et latinsk låneord ret meget.
 En meget stor del af vores græske låneord er filosofiske og videnskabelige fagudtryk, for det meste indlånt i latin i antikken eller middelalderen og derfra overført til folkesprogene i middelalderen. Da de imidlertid ikke har været brugt af menigmand, har de som regel på folkemålene bevaret former der ligger tæt op ad latinens.

græsk	latin	dansk	tysk	engelsk	fransk	
ἀξίωμα	axiōma	aksiom	Axiom	axiom	axiome	
ἀριστοκρατία	aristocratia	aristokrati	Aristokratie	aristocracy	aristocratie	
γραμματική	grammatica	grammatik	Grammatik	grammar	grammaire	
διάλογος	dialogus	dialog	Dialog	dialogue	dialogue	
διάμετρος	diameter	diameter	Diameter	diameter	diamètre	
ἠθική	ethica	etik	Ethik	ethics	éthique	

Men der gemmer sig mere græsk under de moderne sprog end man umiddelbart aner. Vi har rigtig mange ord som er folksproglige tilpasninger af latinske oversættelser af græske fagudtryk; sådan er kvalitet lånt fra latin quālitās, som er en oversættelse af ποιότης, med quāl- fra quālis som gengivelse af ποι- fra ποῖος/ποιός og -itās som gengivelse af -ότης. I nogle tilfælde har man på latin både brugt den græske fagterm som låneord og lavet sig en oversættelse, sådan optræder φυσική på latin både som physica og som scientia nātūrālis.  Derfor har vi på dansk både fysik og naturvidenskab. Ordet videnskab er i øvrigt en – oprindelig tysk – oversættelse af scientia, som er en oversættelse af ἐπιστήμη.
Dansk og tysk har meget ofte folkesproglige oversættelser af latinske oversættelser af græske fagudtryk, hvorimod de romanske sprog og engelsk for det meste holder sig til det lantinske ord.
Bemærk at de fleste af de græske fagord enten er sammensatte som διά-λογος, indeholder et suffiks som οὐσ-ία, eller gør begge dele som ἀντί-θε-σις. Latinske oversættelser er oftest kalkeret over det græske forbillede, sådan at det gengives led for led (morfem for morfem), og det samme sker ved oversættelse fra latin til folkesprog. ἀντί-θε-σις. bliver sådan til op-posit-iō og på dansk til mod-sæt-ning.
Den følgende tabelopstilling viser eksempler på såvel direkte lån af græske ord som lån af latinske oversættelser og oversættelser af latinske oversættelser.

Ordbog

græsk	latin	dansk	tysk	engelsk	fransk	etymologi 
	folkesproglige
erstatninger	
							dansk	tysk	engelsk	fransk	
ἀντικείμενον	oppositum			opposite	opposé	modsat	modsat	entgegengezetzt			
ἀξίωμα	axiōma
maxima	aksiom
maksime	Axiom
Maxime	axiom
maxim	axiome
maxime	krav
størstesætning	
grundsætning	
Grundsatz			
ἀριστοκρατία	aristocratia	aristokrati	Aristokratie	aristocracy	aristocratie	bedstestyre					
											
βάρβαρος	barbarus	barbar	Barbar	barbar	barbare						
γένος	genus	genus	Genus	genus		slægt	slægt,  køn	Geschlecht	gender (← fr.)	genre	
γραμματική	grammatica
litteratura	grammatik
litteratur	Grammatik
Literatur	grammar
literature	grammaire
littérature	bogstavkunst	læsekunst	Lesekunst			
διάλογος	dialogus	dialog	Dialog	dialogue	dialogue	mellem-tale	samtale				
διάμετρος	diameter	diameter	Diameter	diameter	diamètre	gennemmåler		Durchmesser			
δημοκρατία	democratia	demokrati	Demokratie	democracy	démocratie	folkestyre	folkestyre	Volksherrshaft			
δύναμις	potentia
potentiālitās	potens
potentialitet	Potenz
Potenzialität	potency
potentiality	(potence)
potentialité	kunnen, magt	(mulighed)	(Möglichkeit)		puissance	
											
εἰδικός	speciālis	speciel	spezial	(e)special	special	udseendelig
artslig					
εἶδος	speciēs
forma	species
form	Spezies
Form	species
form	
forme	udseende
udseende				espèce
	
ἐπιστήμη	scientia			science	science	videnskab	videnskab	Wissensschaft			
ἐνέργεια	
actus	energi
akt	Energie
Akt	energy
act	energie
acte	i-virke-hed
	virkelighed	Wirklichkeit			
ἠθική	ethica
scientia moralis	etik
moral	Ethik
Moral	ethics
morals	éthique
morale	sæde-viden	sædelære	Sittenlehre			
κοινωνία	commūnitās societās	(kommunitet) societet	
Sozietät	community society	communité societé	fællesskab
fælle-skab	fællesskab selskab	Gemeinschaft Gesellschaft			
κύκλος	(cyclus)
circulus	cyklus
cirkel	Zyklus
Zirkel	cycle
circle	cicle
cercle	hjul, kreds	kredsløb
kreds	Kreislauf
Kreis			
λογική	logica	logik	Logik	logic	logique	fornuftsvidenskab					
μεταφέρω	transferō			transfer	transférer	overføre	overføre	übertragen			
μεταφορά	metaphora
translātiō	metafor	Metapher	metaphore	metaphore	overførsel					
νοῦς	mens
intellectus	
intellekt	
Intellekt	
intellect	
intellecte	tanke, tænkning
forståelse	
ånd	
Geist			
οὐσία 	essentia
substantia	essens
substans	Essenz
Substanz	essence
substance	essence
substance	værenhed
underståenhed	væsen	Wesen	being	être	
πάθος	passio	passion	Passion	passion	passion	lidenskab	lidenskab	Leidenschaft			
περίστασις	circumstantia			circumstance	circonstance	omstændighed	omstændighed	Umstand			
περιφέρεια	(peripheria)
circumferentia	periferi	Peripherie	periphery
circumference	périphérie circonférence	ombæring	omkreds	Umkreis			
ποιότης	quālitās	kvalitet	Qualität	quality	qualité	hvordanhed					
ποσότης	quantitās	kvantitet	Quantität	quantity	quantité	hvormegethed					
(1) πρός τί
(1) + (2)
(2) ἀναφορά	ad aliquid
relātiō
anaphora	
relation
anafor	
Relation
Anapher	
relation
anaphora	
relation
anaphore	til noget

tilbageføring	

(henføring)				
ῥῆμα	verbum	verbum	Verb	verb	verbe	udsagn	udsagnsord				
ῥητορική	rhetorica
ars oratoria	retorik	Rhetorik	rhetoric
oratory	rhétorique	talekunst	talekunst	Redekunst			
συμβεβηκός	
accidens	
accidens	
Akzidenz	
accident	
accident	
tilfaldende	
tilfælde	
Zufall			
συμπάθεια	compassio			compassion	compassion	medlidenhed	medlidenhed	Mitleid			
συνείδησις	conscientia			conscience	conscience	samvidenhed	samvittighed	Gewissen			
σύνθεσις	(synthesis)
compositio	syntese
komposition	Synthese
Komposition	synthese
composition	synthèse
composition	
sammensætning	
sammensætning	
Zusammensetzung			
σύνθετος	compositus	komposit	komposit	composite	composé	sammensat	sammensat	zusammengesetzt			
συνώνυμος	synōnymus	synonym	synonym	synonymous	synonyme	sam-navnet					
σύστημα	(systema)	system	System	system	système	sam-stand					
τετράγωνον	quadrangulum
quadratum/us	
kvadrat	
Quadrat	quadrangle		firkant	firkant	Viereck	
carré		
τρίγωνον	triangulum/us	triangel	Triangel	triangle	triangle	trekant	trekant	Dreieck			
ὕλη	māteria	materie	Materie	matter	matière	træ, emne	stof	Stoff	stuff		
ὑποκείμενον	subiectum	subjekt
sujet (← fr.)	Subjekt
Sujet (← fr.)	subject	sujet	lagt under					
φυσική	physica
scientia naturalis	fysik	Physik	physics
natural science	physique
science naturelle	naturviden	
naturvidenskab
naturlære	
Naturwissenschaft
Naturlehre	
		
χαρακτήρ	character	karakter	Charakter	character	caractère	præg	(sær)præg				
	obiectum	objekt	Objekt	object	objet	stillet imod	genstand	Gegenstand			

I naturvidenskabeligt fagsprog af nyere dato optræder græske ord og ordfragmenter ofte frigjort fra deres oprindelige rolle. I kemien er der fx en gruppe af stoffer som ender på -yl   – amyl, metyl, salicyl, vinyl m.fl. – og dette -yl er egentlig det græske ὕλη “stof”, men det er løsrevet fra betydningen “stof“. Tilsvarende er der kun en tynd forbindelse fra det meta der optræder i de humanistiske videnskabers meta-sprog, meta-videnskab osv til det græske μετα- “over-”. Her betyder meta- “som har noget af sin egen type som genstand”. Metasprog, som vist er det ældste medlem af gruppen, er en orddannelse fra midten af 1900-tallet, formentlig inspireret af metafysik (af græsk μετὰ τὰ φυσικά. 
Fragmenter af græske låneord har i nogle tilfælde fået et eget liv på moderne vestlige sprog også uden for det fagsproglige. Apothēca er et gammelt latinsk lån fra ἀποθήκη “frastilling(ssted), lager”, som på fransk hedder apothèque. Det dannede mønster for discothèque, fordansket som diskotek. Apoteket og diskoteket har i Danmark overbevist mange forretningsdrivende om at -tek er en smart endelse i et butiksnavn, så man kan nu fx finde at en frisørsalon kalder sig Klippoteket.  (I parentes bemærket: butik og bodega stammer også fra apothēca, det er hhv en fransk (boutique) og en spansk folkesproglig form af ordet).
Præpositivet (præfikset) ἀ(ν)- “u-” har fået et beskedent selvstændigt liv. På dansk har vi anormal og asocial, hvoraf dog kun det sidste genfindes på engelsk
Nogle få græske suffikser har for alvor fået eget liv på moderne sprog: -ίζω, -ιστής, -ισμός optræder ikke kun med græske forled som i organisere, organist, organisme, men også med latinske som i terrorisere, terrorist, terrorisme, og med diverse andre som fx i alhohol-isere, -isme (alkohol er af arabisk oprindelse) og journal-isere, -ist, -isme (journal er fransk).